Måske er ulven nu også nået helt til Frederikshavn. Det kan nogle nye billeder i hvert fald tyde på.

Da Kenneth Nielsens datter først sagde, at hun havde set en ulv, troede han ikke helt på det. Da han så selv så dyret med egne øjne, blev han helt sikker. - Jeg kunne tydeligt se, at det var en ulv. Jeg var 100 % sikker, siger Kenneth Nielsen. Han sendte straks billederne videre til Nordjyllands Politi, og her nåede vagthavende Niels Nørgaard frem til samme konklusion. - Jeg var slet ikke i tvivl. Det er helt sikkert en ulv, siger Niels Nørgaard.